cyanic-selkie/wikianc huggingface dataset:
Elefantøya
Endurance-ekspedisjonen
Øya er mest kjend for den aude tilfluktstaden til Ernest Shackleton og mannskapet hans i 1916. Etter at dei mista skipet sitt «Endurance» i isen i Weddellhavet. 28 utslitte menn klarte å nå Elefantøya etter ei hard tørn på drivande isflak. Dei oppretta ein leir dei kalla Point Wild der dei fekk noko av styrken attende.
Dei forstod at det ikkje var noko redning i sikte på denne øya, så Shackleton valde å segle til Sør-Georgia der han visste det var ein kvalstasjon. Dette er ein av dei mest utrulege bragdene i sjøfartshistoria, då Shackleton i lag med fem mann segla 1300 km i ein open livbåt, «James Caird», og andre påskeadag, 24. april 1916, nådde dei fram til Sør-Georgia etter to veker på sjøen. Hans nestkommanderande, John Robert Francis “Frank” Wild, var att for å leie mennene på Elefantøya, og venta på at Shackleton skulle kome attende med eit bergingsskip. I memoarane sine skreiv Wild «Me gav dei tre hjartelege rop og såg båten deira vart mindre og mindre i horisonten. Eg såg då tårer hos noko av mannskapet så eg sette dei alle i arbeid.»
Det var mykje arbeid for dei stranda mennene. Dei bygde ei hytte av dei to gjenverande livbåtane og stykke av eit telt. Lampar av kvalspekk vart nytta som lyskjelde. Dei jakta på pingvinar og sel, som det var lite av om hausten og vinteren. Fleire av mannskapet vart råka av sjukdom og forfrysingar, og dei var òg i fare for å svelte i hel. Etter fire og ein halv månad såg mennene eit skip den 30. august 1916. Skipet, leia av Shackleton, var den lånte taubåten «Yelcho», frå Punta Arenas i Chile, med Luis Pardo som kaptein. Dei braut gjennom isen og redda alle mennene som hadde vore med på ekspedisjonen.
I følgje Frank Worsley, kapteinen til Shackleton, uttalte mennene namnet på øya med ein 'H' føre og ein stum 't', «Hell-of-an-Island» eller «Ei helvetes øy».
Brugmann Mountains
Brugmann Mountains er ei fjellkjede på Île Liège i Antarktiske Arkipel med ei høgd på 850 meter over havet. Fjella er bratte og ulendte på austsida, men er isdekte og heller svakt mot vest, og strekkjer seg vidare i ein nordaust-sørvest boge langs austsida. Dei vart oppdaga av Belgica-ekspedisjonen under Gerlache, 1897–99, og vart namngjeven av han etter Georges Brugmann, som støtta ekspedisjonen økonomisk.
Terje Torkildsen
Terje Torkildsen  er ein norsk skodespelar, komikar, miljøvernar, skribent og forfattar.
Torkildsen er utdanna norsklektor og skreiv hovudfagsoppgåve om forfattaren Jens Zetlitz. Han har arbeidd som komikar sidan 1990-talet, med fyrste soloshow Morolog i 2002. Sidan 2003 har han fast spalte i Stavanger Aftenblad. Som skodespelar har han medverka i spelefilmane Mongoland, Alt for Egil og Monstertorsdag. I perioden 1998–2007 var han prosjektleiar i Miljøheimevernet og Grønn Hverdag. Ved kommunevalet i 2007 var han kandidat for Bymiljølista i Stavanger, frå 2011 har han vore varamann for Miljøpartiet Dei Grøne i kommunestyret. Han arbeider og som kåsør og foredragshaldar.
I 2008 debuterte Torkildsen som forfattar med ungdomsboka Marki Marco, utvikla i samarbeid med 10. klasse ved St. Svithun skole i Stavanger. Boka vart løna med UPrisen 2009. Han har seinare gjeve ut ein serie ungdomsromanar i fire bind under samlenamnet Dystopia.
Korsnäs
Korsnäs er ein kommune i landskapet Österbotten i Finland. Kommunen har ein folkesetnad på 2 250 og eit areal på 234 km², der 4 km² er vatn. Korsnäs grensar til kommunane Malax og Närpes.
Korsnäs er ein einspråkleg svensk kommune – 91,2 % av innbyggjarane har svensk som morsmål (2008).
Korsnäs er den kommunen på det finske fastlandet som ligg lengst mot vest.
I Korsnäs vart det fram til 1970 utvunne blyglans (galenitt).
Eddie Kendricks
Edward James Kendrick, betre kjend som Eddie Kendricks, var ein USA-amerikansk songar og låtskrivar. Han var kjend for sin særeigne falsett, og var med å skipe Motown-gruppa The Temptations, der han var ein av solosongarane frå 1960 og fram til 1971. Han var solovokalist på kjende songar som «The Way You Do the Things You Do», «Get Ready» og «Just My Imagination (Running Away with Me)». Som soloartist spelte Kendricks inn ei rekkje hittar på eiga hand i 1970-åra, inkludert førsteplassen «Keep On Truckin'».
Album
som Eddie Kendricks
som Daryl Hall & John Oates med David Ruffin og Eddie Kendrick
som Ruffin og Kendrick
Joan Armatrading
Joan Anita Barbara Armatrading er ein britisk songar-låtskrivar og gitarist.
Ho har vore tre gonger nominert til Grammyprisen og to gonger til BRIT Awards som beste kvinnelege artist. Ho har ein platekarriere som strekkjer seg ovr 40 år og har gjeve ut minst 18 studioalbum, i tillegg til fleire konsertalbum og samlingar.
Siouxsie Sioux
Siouxsie Sioux, uttalt «Susy Su», er ein engelsk songar og låtskrivar. Ho er mest kjend som frontkvinne i det kritikarroste bandet Siouxsie and the Banshees (1976–1996) og for utbrytargruppa The Creatures (1981–2005). The Banshees produserte elleve studioalbum og fleire hitsinglar, som «Hong Kong Garden», «Happy House», «Peek-a-Boo» og «Kiss Them for Me». Med The Creatures spelte Siouxsie inn fire studioalbum og hitsingelen «Right Now».
Ho har òg sunge i lag med artistar som Morrissey og John Cale. På midten av 2000-talet starta ho ein solokarriere og gav ut Mantaray i 2007.
Siouxsie vert rekna som «ein av dei mest innverknadsrike britiske songarane i rockehistoria». Songane hennar har vorte spelt av Jeff Buckley, Tricky, Massive Attack, og LCD Soundsystem. Platene hennar har òg blitt hylla av mange andre artistar som PJ Harvey og TV on the Radio.
I 2011 fekk ho prisen Outstanding Contribution To Music ved Q Awards.
Tikal
Tikal er ein av dei største arkeologiske stadene frå Mayariket. Han ligg nord i Guatemala, i departementet El Petén. Staden var aktiv rundt 250-900, men kan ha vore folkesette seinare. Han blei gjenopdaga i 1848 av Modesto Mendez og Ambrosio Tut. Tikal er rekna som verdsarv av UNESCO.
Sierra DuFief
Sierra DuFief er ei fjellkjede frå nordaust til sørvest på Wiencke Island i Antarktiske Arkipel. Ho er 7 km lang med mange spisse toppar og ei høgd på 1415 meter over havet. Fjellkjeda vart oppdaga av Belgica-ekspedisjonen, 1897–99, og vart namngjeven av Gerlache etter Jean DuFief, som då var generalsekretær i Société Royale Belge de Géographie.
Can't Get It Out of My Head
«Can't Get It Out of My Head» er ein song av Electric Light Orchestra (ELO), først gjeve ut på det fjerde albumet til bandet, Eldorado, i september 1974. I november same året vart songen gjeve ut som singel.
Songen vart den første singelen deira som nådde topp 10 på singellista i USA, med ein niandeplassen. og var med på å gjere bandet kjend i Amerika. I Storbritannia gjekk verken singelen eller albumet inn på salslistene. I 1978 var songen med på ELO EP (Storbritannia) og denne nådde 34. plassen på den britiske salslista. Songen er òg på mange samlealbum.
Jeff Lynne spelte inn songen i 2013 for eit samlealbum med nyinnspelte ELO-songar.
Sarah av Thin Lizzy
Denne songen er ikkje knytt til ein annan Thin Lizzy-song med tittelen «Sarah», skrive til bestemora til Lynott, frå deira andre album, Shades of a Blue Orphanage.
På tidlege amerikanske utgivingar av Black Rose vart songen feilaktig kalla «My Sarah».
Innspeling
«Sarah» vart spelt inn i Morgan Studios i Willesden, og Moore gjorde alt gitararbeidet, medan amerikanske Mark Nauseef spelte trommer. Ingen av dei andre medlemmene i Thin Lizzy (gitaristen Scott Gorham og trommeslagaren Brian Downey) spelte på songen, noko som tyder på at «Sarah» opphavleg var tiltenkt eit soloalbum med Phil Lynott. Ein annan amerikansk musikar, Huey Lewis, var med og spelte det karakteristiske munnspel-partiet. Lewis hadde vore medlem av Clover, eit band som hadde varma opp for Thin Lizzy på tidlegare turnear. Moore stadfesta at songen for det meste vart komponert på akustisk gitar, for det meste av han sjølv, og at dei brukte ein trommemaskin. «Det var ikkje eingong meint å vera for Thin Lizzy... Eg trudde han kunne enda opp på soloplata til Phil,» la han til, og meinte at songen berre dukka opp på Black Rose fordi Lynott mangla eitt spor til albumet. Han rosa òg produksjonen til Tony Visconti og den lagdelte gitaren i soloen. Rundt melodien sa han at han ikkje kunne hugsa kvar han fekk ideen frå: «Eg stal han truleg frå Jan Hammer eller nokon.»
Plateomslag og video
Det vart produsert tre ulike omslag for singelen, kvart med ulike medlemmer av gruppa, eitt kvar for Lynott (biletet), Gorham og Downey, sjølv om verken Gorham eller Downey spelte på songen. Moore hadde allereie forlate gruppa då singelen vart gitt ut, og slutta under ein amerikansk turné i juli 1979.
Den tilhøyrande videoen til songen vart filma i byrjinga av oktober i Hewitt Studios, og regissert av David Mallet. Han viste Lynott syngja songen til ei rekkje jenter, før Gorham dukka opp på scena mot slutten og mima teksten til songen var ferdig.
Salslister
Singelen nådde 24. plassen på UK Singles Chart, og 26. plassen i Irland.
Songen vart framført på det britiske BBC TV-listeprogrammet Top of the Pops i 1979. november etter at Moore hadde forlate bandet. Downey var òg fråverande, og vart for denne framferda erstatta av Clive Edwards, den gong trommeslagaren i Wild Horses. Full besetning var Lynott, Gorham, Edwards og den nye gitaristen Dave Flett, slik at berre Lynott var til stades av musikarane som hadde spelt inn songen.
Andre versjonar
Songen vart spelt av det serbisk bandet Orthodox Celts i 2007 på albumet deira One, Two... Five.
Fahlerts
Fahlertsmineral opptrer sparsamt i Noreg. Mest kjend er ein førekomst av tetraedritt i Svenningdalen på Helgeland.
Kaskö
Kaskö (finsk Kaskinen) er ein by og kommune i landskapet Österbotten i Finland. Kommunen har ein folkesetnad på 1 552, og eit areal på 30,2 km², der 10,08 km² er land. Hoveddelen av kommunen ligg på øya Kaskö som er knytt til Närpes på fastlandet med to bruer.
Byrd Névé
Byrd Névé er ein omfattande firn ved enden av Byrdbreen. Han vart namngjeven av New Zealand Antarctic Place-Names Committee i samband med Byrdbreen.
Kaskö
Kaskö er ein tospråkleg kommune med finsk som majoritetsspråk og svensk som minoritetsspråk (30,1 %).
Kaskö er den minste byen i Finland. Medan fiske og handel tidlegare var viktigaste næringsveg, forandra Kaskö seg sterkt på 1970-talet. Firmaet Metsä-Bothnia etablerte då ein cellulosefabrikk på staden. Industrialiseringa førte til ei sterk innflytting av finsktalande, slik av byen gjekk over frå å ha ein for det meste svensktalende småbyfolkesetnad til å verta eit industrisamfunn med finskspråkleg fleirtal.
Falkeauge
Falkeauge eller falkauge er ein smykkestein i kvartsgruppa, særleg karakterisert ved eit brunt til blåleg skimmer, som på slipt eller polert flate viser seg som trådsmale lysstriper (kattaugeeffekt, chatoyans). Lysspelet skuldast innleira parallelle fibrar av amfibolmineralet krokidolitt.
Det finst saman med tigerauge, som han liknar, i Sør-Afrika. Han vert nytta til kunstgjenstandar og smykke.
Per Sandberg
Per Sandberg er ein norsk politikar frå Framstegspartiet som har vore stortingsrepresentant og minister.
Sandberg var fiskeriminister i regjeringa Solberg frå 16. desember 2015 til 13. august 2018. Han hadde også ansvaret for Justis- og beredskapsdepartementet frå 20. mars til 4. april 2018 etter at Sylvi Listhaug gjekk av.
Han var stortingsrepresentant frå 1. oktober 1997 til 30. september 2017. I den første delen av denne perioden var han representant for Nord-Trøndelag, og frå 1. oktober 2005 for Sør-Trøndelag. Han var ikkje kandidat ved stortingsvalet 2017.
Han er transport- og kommunikasjonspolitisk talsmann i FrP og vart den 6. mai 2006 vald til første nestformann i partiet, etter at Siv Jensen tok over som leiar. Sandberg gjekk av som nestleiar 13. august 2018. Han var parlamentarisk nestleiar i partiet frå 1. oktober 2005 til 30. september 2017.
Bakgrunn
Sandberg er frå Levanger i Nord-Trøndelag, der han har sete fleire periodar som kommunestyrerepresentant. Sandberg har yrkesbakgrunn som prosessoperatør i Norske Skog, og er utdanna innan papirproduksjon og prosesstyring. Han har også vore i FN-teneste i Libanon.
I perioden 1990-1992 var han formann i Levanger FrP, og i periodane 1987-1988 og 1991-1995 styremedlem i lokallaget. Han var organisatorisk nestformann i Nord-Trøndelag FrP frå 1992 til 1994, og fylkessekretær frå 1994 til 1995. I 2000 vart Sandberg fast medlem i Framtegpartiets landsstyre og sentralstyre.
Samferdsle
Sandbergs politiske hovudfokus har vore samferdselspolitikk, og han lova under valkampen før han vart vald inn på Stortinget at hovudsaka hans vil vere «Samferdsel, Samferdsel og Samferdsel». Som samferdselspolitikar har Sandberg mellom anna føreslått å skilje ut løyve til hovudstadsområdet frå Nasjonal transportplan og heller løyve pengar til vegutbygging i Oslo og Akershus direkte over statsbudsjettet. Pengane til vegutbygginga vil han ta frå oljefondet, gjennom løysninga til FrP med eit eige utanlandsbudsjett der alt som ikkje påverkar den norske økonomien direkte blir sett inn. Sandberg har også gått hardt ut mot bompengar, og er motstandar av å bruke bompengar for å finansiere infrastruktur.
Som kommunalpolitisk talsmann i FrP gjekk Sandberg mellom anna inn for å reformere forvaltingsnivåa i Noreg. Han ville erstatte fylkeskommunen med fem til ni nye regionar, og sette mange statlege oppgåver ut til desse. Han gjekk også inn for å kutte ned talet på kommunar, og føreslo mellom anna at ein burde redusere Nord-Trøndelag til sju kommunar.
Kritikar av klimaforskinga
Sandberg har også engasjert seg i klimadebatten. Han meiner at FNs klimapanel har låg truverde, og at arbeidet deira er prega av ei rekkje feil. Han er også svært kritisk til Al Gore og kallar han ein «bløffmakar», noko han grunngjev med å påstå at det er mange feil i An Inconvenient Truth.
Innvandringsmotstand
Sandberg er kritisk til ikkje-vestleg innvandring til Noreg, og vil ha full stopp i all innvandring frå «ikkje-vestlege» land. Han ser på fundamentalistisk islam som eit hovudproblem, og har frykta at veksten i talet på muslimar i Noreg kan føre til sharialover. Sandberg ønskjer også ein kraftig reduksjon i talet på asylsøkjarar til Noreg, og har mellom anna føreslått bruk av elektronisk ID-merke på asylsøkjarar i tillegg å opprette lukka asylmottak. Sandberg har også uttalt at alle overfallsvaldtekter i åra 2006 til og med 2009 vart utøvde av ikkje-vestlege innvandrarar - Faktasjekk.no konkluderte at utsegna var feil. Påstanden viste seg likevel å vere korrekt for Oslo, der statistikken til politiet viste at alle 41 innmeldte overfallsvaldtekter i Oslo frå 2006 til 2009 var utøvde av ikkje-vestlege innvandrarar.
Avgang
Den 13. august 2018 kl 15:00 gjekk Sandberg av som fiskeriminister. Same dag, kl 13:19, trekte han seg som første nestformann i Framstegspartiet. Harald Tom Nesvik blei ny fiskeriminister.
Per Sandberg valde sjølv å gå av, og blei gjeven avskjed i nåde. Bakgrunnen for avgangen var at han hadde brote sikkerhetsrutiner under ei vitjing av Iran sammen med den norsk-iranske kjæresten sin Bahareh Letnes i slutten av juli 2018. Iran er eit av tre «høgrisikoland» for Noreg, saman med Russland og Kina. Før denne reisa varsla han ikkje statsministeren om henne, noko han hadde plikt til å gjera. Han tok også med seg jobbtelefonen sin, i strid med instruksane.
Familie og privatliv
Han gifta seg med i 2010. I mai 2018 skreiv media at ekteparet hadde meldt separasjon.
Han flytta frå Senja til Mandal i 2018.
Typical Male
«Typical Male» er ein song spelt inn av den amerikanske songaren Tina Turner. Han vart skriven av Terry Britten og Graham Lyle og produsert av førstnemnde for studioalbumet Break Every Rule (1986). Songen nådde andreplassen på den amerikanske Billboard Hot 100-lista og tredjeplassen på R&B-lista. B-sida til singelen var «Don't Turn Around», som sidan vart spelt inn av Bonnie Tyler, Aswad og Ace of Base. Phil Collins spelte trommer på denne songen. «Typical Male» er uvanleg for å vere ein popsong, fordi refrenget inneheld ein enkel takt i 2/4-takt.
Musikkvideo
I musikkvideoen kan ein sjå Turner i ein raud minikjole som flørtar med ein advokat. Ho spelar spel med han, som sjakk og Scrabble, for å få merksemda hans. Gjennom videoen kan ein sjå Turner som klemmar og lener seg mot ein statue av foten til advokaten. På eit tidspunkt sit ho og advokaten saman og ser på ein gigantisk telefonhovud, og ho hoppar opp og ned på eine enden av telefonen, slik at advokaten sprett opp i lufta. Mot slutten av videoen kan ein sjå Turner og advokaten leie kvarandre.
Faneritt
Faneritt er ein magmatisk bergart der mineralkorna er tilstrekkeleg store til at ein kan skilje dei frå kvarandre utan lupe.
Det slovakiske herrelandslaget i handball
Slovakia sitt herrelandslag i handball er det mannlege landslaget i handball for Slovakia. Det representerer landet i internasjonale handballturneringar, og vert regulert av Slovenský Zväz Hádzanej. Landslaget kvalifiserte seg til sin fyrste internasjonale meisterskap i 2006.
Resultat i internasjonale turneringar
''Resultata som er vist under er berre turneringar der Slovakia har delteke. Turneringar dei ikkje har tatt del i er ikkje førte opp.''
Chachoengsao-fylket
Chachoengsao er eit fylke i Thailand. Fylkeshovudstaden er Chachoengsao. Fylket har 700,902 innbyggjarar per 2015.
Minecraft
Minecraft er eit sandkasse-/overlevingsspel til PC, mobiltelefon, Xbox 360, Xbox One, PS3 og PS4. Spelet let spelaren bygge eller lage konstruksjonar av kubar i ei 3D-verd. Minecraft er utvikla av Mojang AB, men starta som eit fritidsprosjekt av Markus «Notch» Persson. Minecraft er inspirert av Dwarf Fortress, RollerCoaster Tycoon, Dungeon Keeper, og særskild Infiniminer.
Minecraft er eit kreativt sandkassespel, der spelaren startar på ein tilfeldig stad ei tilfeldig generert verd. For å vinne spelet, må spelaren finne og «reparere» ein portal som er i ei festning i «The End». I The End er det ingen annan måte å komme tilbake på enn å utføre målet med spelet, som er å overvinne «The Ender Dragon». Dei fleste som spelar, gjer det for å overleve, bygge og utforske. Om natta dukkar det opp monster som vil prøve å angripe spelaren, og dette er ein motivasjon for å bygge seg ein tilfluktsstad. Monster finn ein òg i djupe gruver og på mørke stader.
Spelar har òg ein fleirspelarfunksjon, der fleire spelarar kan spele samstundes i same verd. Her kan ein spele som ein vil, anten ein samarbeider om å bygge, konkurrerer om ressursane, eller slåst og øydelegge for kvarandre. Kven som helst kan lage ein server med eigne sett av reglar for korleis ein kan spele.
Oxie
Oxie er ein tettstad i Malmö kommun i Skåne län i Sverige. I 2011 hadde tettstaden 11 493 innbyggjarar. Oxie ligg cirka 5 kilometer søraust for Malmö, og er både ein forstad til Malmö og ein bydel i Malmö kommune.
Tettstaden ligg ved E65 og består hovudsakleg av villabusetnad. Jernbanen mellom Malmö og Ystad går gjennom tettstaden og det har ein eigen jernbanestasjon. Det er òg eit vasstårn og ei kyrkje i tettstaden, samt ungdomsskulen Oxievångsskolan. Den eldste delen av kyrkja på staden er frå 1100-talet, medan tårnet er frå 1400-talet. Kyrkja vart ombygd til krosskyrkje i 1849.
Namnet kjem av førstleddet Os, med tydinga elvemunning og endinga -ie, ei vanleg ending i sørvestre Skåne med tydinga gravhaug. I Oxie finn ein Oshögavägen, som minnar om den opphavlege namneforma. Oxie var opphavleg tingplass i Oxie herred.
Trine Bakke
Trine Bakke, ei tid Trine Bakke Rognmo, er ein norsk tidlegare alpin skirennar frå Trondheim. Ho vann bronsemedaljen i slalåm under VM i alpine greiner 1999 og gjekk til topps i to slalåmrenn i verdscupen i alpine greiner.
Aktiv
Bakke debuterte i verdscupen i 1994-sesongen. Ho deltok for Noreg under vinter-OL på Lillehammer, der ho vart nummer 19 i slalåm. Utover i 1997-sesongen byrja ho å nærme seg verdseliten i slalåm, med ein femteplass i Vail i mars månad som beste prestasjon. Den 1. mars 1998 fekk ho i Saalbach-Hinterglemm sin fyrste pallplass i eit verdscuprenn.
Bakke heldt fram å tevle i verdscupen til 2006, og la endeleg opp etter 2009-sesongen.
Idrettslaget Stein
Idrettslaget Stein var eit frå 1935 til 1991 eit idrettslag heimehøyrande i Hammerfest.
Fantomkrystall
Fantomkrystall er eit krystall der ein kan sjå eit tidlegare stadium av veksthistoria i dei indre delane.
Idrettslaget Stein
IL Stein vart skipa då laga Hammerfest Turn og Idrettsforening, stifta 1886, og Fotballklubben Spark, stifta i 1919, slo seg saman 3. april 1935. IL Stein var aktivt i fotball, friidrett og handball. Den 1. mars 1991 vart Idrettslaget Stein og Hammerfest Idrettsforening slått saman til eit nytt lag, HIF-Stein.
I 1960-åra hadde IL Stein fleire medlemer som hevda seg i kastøvingane, fremst norsk meister i kulestøyt Harald Lorentzen, og medaljevinnarar i diskoskast; Inger Johanne Johansen og Lillian Heggelund.
Aitikgruva
Aitikgruva eller Aitik koppargruva er ei gruve i Norrbottens län, austsøraust for Gällivare i Sverige. Gruva er det største dagbrotet i Skandinavia og ei av dei største kopargruvene i Europa. Gruva er eigd av Boliden AB. Aitik har over 700 tilsette (2020) og er den største private arbeidsgjevaren i Gällivare kommun.
Osterrieth Range
Osterrieth Range er ei fjellkjede som strekkjer seg frå nordaust til sørvest langs søraustkysten av Île Anvers i Antarktiske Arkipel. Ho vart oppdaga av Belgica-ekspedisjonen, 1897–99, under Gerlache, og vart namngjeven av han etter Ernest Osterrieth, som støtta ekspedisjonen økonomisk.
Fanglomerat
Fanglomerat er ein konglomerat eller sedimentær breksje danna ved forsteining av ein grus, stein og blokkvifte føre eit høgdedrag.
I Noreg er dei særleg kjent frå devonfelta på Vestlandet.
Torquay
Torquay er ein by på sørkysten av England i grevskapet Devon. På 1800-talet vart det ein populær badeby, kjend for det helsebringande klimaet. Han er administrasjonssenter for den sameinte styresmakta Torbay.
Torquay er fødestaden til kriminalforfattaren Agatha Christie. Fotballaget Torquay United spelar i Football League Two.
Ski-NM 2006
Noregsmeisterskapen på ski 2006 i nordiske greiner vart avvikla vinteren 2006 på Kongsberg, Oslo, Heddal og i Vadsø. Meisterskapsprogrammet vart avvikla over tre bolkar: 19. til 26. januar på Kongsberg og i Holmenkollen, 26. februar i Heddal og dagane frå 31. mars til 2. april i Vadsø.
Torquay
Handlinga i TV-serien Hotell i særklasse, der mellom andre John Cleese medverka, er lagt til Torquay, sjølv om innspelinga faktisk føregjekk i Cambridge, Berkshire og Bedfordshire.
Ski-NM 2006
15 km klassisk
Dato: 19. januar
Torquay
Byen er populær for elevar som reiser på språkskule om sommaren.
Korsholm
Korsholm (finsk Mustasaari) er ein kommune i landskapet Österbotten i Finland. Kommunen har 17 368 innbyggjarar og eit areal på 846,7 km².
Ski-NM 2006
15 km klassisk
<br style="clear:both;" />
30 km fellesstart
Dato: 21. januar
Korsholm
Korsholm er ein tospråkleg kommune med svensk som majoritetsspråk (71 %) og finsk som minoritetsspråk. Korsholm grensar til kommunane Vasa, Malax, Laihela og Vörå.
Ski-NM 2006
30 km fellesstart
Stad: Kongsberg
Korsholm
I Korsholm ligg Finlands lengste hengebru. Replotbron har ei lengd på 1 045 m og forbind øya Replot med fastlandet.
Ski-NM 2006
50 km fellesstart
Dato: 1. april
Korsholm
Musikfestspelen Korsholm er ein årleg kammermusikkfestival som vert halden i Korsholm og Vasa.
Ski-NM 2006
50 km fellesstart
Stad: Vadsø
<br style="clear:both;" />
Petter Mikkelsson Mandt
Petter Mikkelsson Mandt var ein norsk gardbrukar, lensmann og stortingsmann frå Mo i Telemark.
Ski-NM 2006
3 x 10 km stafett
Dato: 22. januar
Stad: Kongsberg
Petter Mikkelsson Mandt
Mandt var son av ein garbdukar i Skafså. I guteåra byrja han som gjætargut hos futen Florentz, seinare tilsett på kontoret til futen. Han vart lensmann i Lårdal i 1818, og attåt Mo i 1821. Dessutan var han gardbrukar og han var i mange år inspektør for tømmerfløytinga i Tokkevassdraget. Og elles forlikskommissær og valmann.
Ski-NM 2006
3 x 10 km stafett
<br style="clear:both;" />
Petter Mikkelsson Mandt
Han representerte Bratsbergs amt på Stortinget i 1836, omframstortinget 1836-37 og Stortinget 1848. På alle tingsamlingane var han medlem av Lagtinget, 1836 og 1848 også av konstitusjonskomiteen. Han var i 1836 medlem av riksretten.
Lovleg
Lovleg er ein dramaserie på NRK TV. Serien følgjer tenåringen Gunnhild som har flytta heimanfrå for å byrje på vidaregåande skule på Sandane. Episodane fokuserer på ulike ting som skjer i kvardagen til Gunnhild. Innspelinga av serien er gjort i Gloppen kommune i Nordfjord.
Ski-NM 2006
Sprint
Dato: 20. januar
Petter Mikkelsson Mandt
Mandt døydde på garden sin, Dalen i Lårdal, i 1860. Han var far til målaren Mikkel Mandt.
Lovleg
NRK har omtala Lovleg som ein etterfølgjar til dramaserien Skam. Serien er eit samarbeid mellom Rubicon og NRK. Første sesong var på ti episodar og gjekk frå 23. august til 25. oktober 2018. Den andre sesongen, også på ti episodar hadde premiere 7. februar 2019 og var ferdig innspelt fredag 8. februar 2019.
Prisar
Noregs Mållag gav i 2019 Målprisen til skaparane av Lovleg, som tok imot prisen på Firda vidaregåande skule på Sandane den 23. april 2019. Mållagsleiaren Magne Aasbrenn grunngav tildelinga med at Lovleg-universet viser nynorsk som eit levande, skriftleg bruksspråk.
Ski-NM 2006
Sprint
Stad: Kongsberg
<br style="clear:both;" />
10 km
Dato: 19. januar
Stad: Kongsberg
<br style="clear:both;" />
15 km fellesstart
Dato: 21. januar
Stad: Kongsberg
<br style="clear:both;" />
30 km fellesstart
Dato: 1. april
Stad: Vadsø
<br style="clear:both;" />
3 x 5 km stafett
Dato: 22. januar
Stad: Kongsberg
<br style="clear:both;" />
Sprint fristil
Dato: 20. januar
Stad: Kongsberg
<br style="clear:both;" />
Kombinert
Dato: 21. januar
Stad: Kongsberg
<br style="clear:both;" />
Kombinert sprint
Stad: Kongsberg
<br style="clear:both;" />
Jimmy Bain
James Stewart Bain var ein skotsk musikar, mest kjend som bassist i Rainbow og Dio. Han har òg arbeidd med Kate Bush og Thin Lizzy-frontmannen Phil Lynott, og var medlåtskrivar med Lynott på soloalbuma hans.
Ski-NM 2006
Normalbakke
Dato: 25. februar
Stad: Heddal
<br style="clear:both;" />
Storbakke
Dato: 25. januar
Stad: Holmenkollen
<br style="clear:both;" />
Guden Vulkan
Vulkan (latin Vulcanus), òg kjent som Mulciber, var den romerske guden for smedar og godarta (nyttig) bruk av eld. Han var òg guden for vulkanar i den romerske seinheidendommen i oldtida. Han er kjent som Sethlans i etruskisk mytologi og Hefaistos i gresk mytologi. Han vart dyrka ved ein årleg festival kjent som Volcanalia den 23. august. Vulkan høyrer til den eldste tida i romersk religion: Varro siterer Annales Maximi der han minnest at kong Titus Tatius hadde tilskriven eigne alter for ei rekkje guddomar, blant dei òg Vulkan.
Etymologi
Opphavet til namnet er både uklart og lenge diskutert. Den romerske tradisjonen har hevda at det var nærskyldt med latinske ord som var knytt til lyn (fulgur, fulgere, fulmen), som igjen var anteke å vere nærskyldt med eld. Denne tolkinga vart støtta av Walter William Skeat i hans etymologiske ordbok i tydinga «lustre».
Det har vorte forslått at Vulkan faktisk ikkje er latinsk, men nærskyldt med den kretiske guden Velchanos, ein gud for naturen og underverda. Wolfgang Meidd har endå avvist denne identifiseringa. Det har sidan kome fleire fantasifulle forslag utan at det har gjeve større semje: Christian Guyonvarc'h har foreslått ein identifisering med det irske namnet Olcan. Vassilij Abaev har samanlikna med ossetisk -waergon, ein variant av namnet Kurdalaegon, smeden i Nartsagnene, eposet som har opphavet sitt i Nord-Kaukasus, men Georges Dumézil fann dette sambandet urimeleg.
Dyrkinga av Vulkan
Vulkan sin eldste heilagdom i Roma, Volcanal, låg ved foten av Kapitolhøgda i Forum Romanum, og vart etter sigande datert til den arkaiske perioden av dei romerske kongane, og blitt etablert på denne staden av Titus Tatius, tradisjonelt datert til 700-talet f.Kr. Det var i synspunktet til etruskiske haruspiksar at eit tempel for Vulkan måtte vere lokalisert utanfor byen og det er mogeleg at Volcanal kan ha lege utanfor bygrensene før Roma utvida han til å omfatte Kapitolhøgda òg. Volcanalia, ofringar til Vulkan, blei gjort her den 23. august. Vulkan hadde òg eit tempel på Campus Martius («Mars-marka») i Roma som eksisterte siden år 214 f.Kr.
Romarane identifiserte Vulkan med den greske smedguden Hefaistos, og han vart assosiert med den gresk motparten sin for den konstruktive nytta av eld i metallarbeidet. Eit fragment av ei gresk krukke som viser Hefaistos er funne ved Volcanal og er vorte datert til 500-talet f.Kr. Det tyder på at dei to gudane allereie var assosiert med kvarandre på denne tida. Likevel hadde Vulkan sterkare tilknyting enn Hefaistos med elden sine destruktive krefter, og det var ein stor omtanke hos tilhengarane hans i å oppmuntre guden til å hindre skadelege brannar. Festivalen hans Vulcanalia som vart feira årleg den 23. august var ei tid då varmen på årstida truga avlingane og kornmagasina med risiko for å brenne ned.
Guttorm Granum
Guttorm Granum var ein norsk grosserar og politikar frå Vardal i Oppland. Han representerte partiet Høgre på Stortinget i tre valperiodar, fyrst frå 1950 til 1953, deretter frå 1958 til han døydde hausten 1963.
Granum var son til ein gardbrukar i Vardal. Etter å ha fullført middelskulen i 1919, gjekk han 1921-23 handelsskule og 1923-25 Oslo Handelsgymnasium. Før han i åra 1925-30 dreiv kontor- og forretningspraksis på Gjøvik, gjekk han eit kurs på Reklameskolen i Oslo. I 1930 starta han opp kolonial-engrosfirmaet Guttorm Granum og dessutan Granum & Eftedals Handelsskole. Handelsskulen selde han i 1940 og engrosfirmaet til Kjøpmændenes Engrosforretning A/S i 1950. I 1946 starta han ein konfeksjonsfabrikk som han selde i 1949. Frå 1955 til han døydde var han disponent i Kjøpmændenes Engrosforretning A/S.
Serbia under vinter-OL 2022
Serbia deltok under Vinter-OL 2022 i Beijing i Kina i perioden 4. til 20. februar 2022.
Den serbiske troppen bestod av to idrettsutøvarar: alpinistane Marko Vukićević og Nevena Ignjatović. Vukićević var flaggberar for Serbia under opningsseremonien, medan ein friviljug var flaggberar under avslutningsseremonien.
William H.H. Lyons
William Henry Holmes Lyons var ein framståande nordirsk unionist og toppleiar i Orangeordenen. Han vart fødd i Belfast og vart High Sheriff of Antrim i 1904.
Bakgrunn
Etter oppvekst i Belfast, vart Lyons send til Harrow School og til Frankrike for utdanning. Han satsa på militær karriere, og fekk gode eksamensresultat, men på grunn av ein synsskade kunne han ikkje få nokon karriere i hæren. Lyons gifta seg seint, i 1888, og fekk tre døtrer og ein son.
Karriere
Det oppfatta trugsmålet om irsk heimestyre (Home Rule), gjorde at det utkrystalliserte seg eit Ulster Unionist Party, til skilnad frå det gamle Irish Unionist Party. Kimen til dette kom alt i 1882-åra då det vart skipa eit Ulster Unionist Council, der Lyons var blant dei 20 som sat i den fyrste faste komiteen (standing committee). I 1922 vart han utnemnd til kongelege rådet (Privy Council) for Irland
Lyons gjorde ogso karriere innan Orangeordenen og The Royal Black Institution. I Orangeordenen vart han stormeister i Grand Orange Lodge of Ireland i 1915, og han var framståande medlem i The Royal Black Institution i femti år, blant anna som Imperial Grand Master for Imperial Grand Black Chapter of the British Commonwealth.
Då han døydde i 1924 uttrykte den irske storlosjen som Lyons då hadde vore stormeister i omlag ni år for dette om Lyons:
Toppleiinga i den irske Orangeordenen rekna med andre ord som ein Orangeleiar sidan 1870/80-talet. Framstillinga av viljestyrke - iron determination er og talande i ein organisasjon som hadde vilje og evne til å bruka makt.
Anbjørn Ekeland
Anbjørn Ekeland er ein tidlegare norsk fotballspelar frå Stavanger. Han var sideback i Viking Fotballklubb sitt mannskap som vann seriemeisterskapen fire sesongar i rad: 1972-75.
Eddie McCreadie
Edward Graham McCreadie er ein skotsk tidlegare fotballspelar frå Glasgow. Han var venstreback-back 1972-73 i Chelsea FC og landslagsspelar 1965-69 for Skottland.
Klubbspel
McCreadie spelte på det skotske andredivisjonslaget East Stirlingshire til han i 1962 vart overført til engelske Chelsea FC, ein klubb han rykte opp i 1. divisjon med. 15. mars 1965 vart han matchvinnar då Chelsea vann ligacupfinalen med 3 mot 2 over Leicester City. To år seinare spelte han sin fyrste finale i FA-cupen, ein kamp som enda med tap mot Tottenham Hotspur. I april 1970 deltok McCreadie i dei berykta finalane mot Leeds United i FA-cupen. Etter 2–2 på Wembley stadion, måtte det ekstraomgangar til i omkampen på Old Trafford før Chelsea-kapteinen kunne heve klubbens aller fyrste FA-pokal.
Landslagsspel
Frå debuten 10. april 1965 til 17. mai 1969 spelte McCreadie 23 av Skottlands landskampar. Han kom ikkje på skåringslista.
Anbjørn Ekeland
Landslagsspel
I august-september 1971 spelte Ekeland 3 landskampar.
Solvay Mountains
Solvay Mountains er ei fjellkjede på over 1500 moh. som strekkjer seg frå nordaust til sørvest sør på Brabant Island i Antarktiske Arkipel. Fjella vart oppdaga av Belgica-ekspedisjonen, 1897–99, under Gerlache, og vart gjevne namn av han etter Ernest Solvay, som støtta eksepdisjonen økønomisk. Namnet vart opphavleg nytta langs heile austkysten av øya, men har sida vorte avgrensa til dei høgaste fjella i sør, sidan det ikkje er noka veldefinert fjellkjede lenger nord.
Hans Jacob Gasmann
Hans Jacob Gasmann var ein norsk gardbrukar og stortingsmann frå Gjerpen i Telemark.
Gasmann var fødd i Gjerpen, der far hans var prokurator ved stiftsoverretten. Sjølv var han gardbrukar på Foss i Gjerpen. Han representerte Bratsbergs amt på Stortinget 1821 og omframstortinget 1822, og på ny i 1836 og 1836-37. I 1821 var han medlem av åtte komitear, mellom dei om løn til geistlege embetsmenn, om løn til skulehaldarar, om snøbrøyting og om bergverkslova. Både i 1836 og på omframstortinget 1836-37 var han medlem av næringskomiteen. Frå 1838 var han medlem av det fyrste heradsstyret i Gjerpen.
I 1843 utvandra Gasmann til staten Wisconsin i USA, der han døydde i 1857.
Emeline Island
Emeline Island er ei klipperik øy med ei høgd på kring 100 moh i Aitcho Islands på vestsida av English Strait i Sør-Shetlandsøyane i Antarktis. Øya er 550 meter lang og 320 meter brei og dekkjer 18 hektar. Området vart vitja tidleg på 1800-talet av engelske og amerikanske selfangarar.
Øya er kalla opp etter den amerikanske selskuta «Emeline» under kaptein Jeremiah Holmes, som vitja Sør-Shetlandsøyane i 1820–21 og opererte frå nærliggande Clothier Harbour.
Emeline Island ligg 650 meter nordvest for Pasarel Island, 1,8 km nordvest for Barrientos Island, 2,63 km nord for Dee Island, 1,7 km nord-nordaust for Sierra Island, 2,45 km nordaust for Stoker Island, 2 km aust-søraust for Holmes Rock, 1,45 km sørvest for Bilyana Island og 650 meter sørvest for Riksa Islands.
Kloning
Kloning er å lage ein heilt identisk kopi av noko levande. Det er fleire forskjellige måtar å klone ting på. Når ein klonar genar tar ein litt av ein DNA bete og set den inn ei bakterie. Kloning av celler skjer ved at ein nesten kopierer naturleg celledeling (mitose). Det er ein prosess som skjer heile tida for å skifte ut kroppen sine gamle celler. Kloning av plantar er heilt naturleg. Knollar på poteter og stiklingar på bærbuskar er faktisk kloning.
Når ein klonar dyr er det 2 måtar det kan gjerast på. 1. Embryosplitting. Det er ein teknikk der ein tar og splittar opp embryoet i eit egg etter befruktning, heilt opp til 8 celledelar. Denne teknikken er kjend og vert brukt til å avle fram fleire eksemplar av eit godt arvemateriale. 2. Kjerneoverføring. Ein teknikk der ein tar kjernen ut frå egget, og set inn ei celle frå det individet ein vil klone. Denne metoden er komplisert og i dei aller fleste av forsøka endar det med at fosteret døyr, eller får store misdanningar. Ein har ikkje greidd å klone alle dyr ved kjerneoverføring. Dei dyra ein har klart å klone er sau, ku, mus, gris og geit. 5. juli 1996 vart lammet Dolly fødd på Roslin-instituttet i Skottland. Dolly var det første dyret som var klona av ei celle frå eit vaksent dyr. Då ein klona Dolly vart kjerneoverføring nytta.
Kloning av menneske er eit omdiskutert tema. Viss ein skulle klone eit menneske måtte ein brukt terapeutisk kloning. Det er å klone menneskeceller med eit mål om å lage stamceller som kan gje opphav til cellevev, noko som og kanskje kan brukast til å lækje alvorlege sjukdommar. Det er endå ikkje vorte klona eit menneske i verda, men nokre forskarar har sagt at dei har som mål å klone menneske.
Tornado FK
Tornado Fotballklubb var frå 1958 til 2002 eit idrettslag heimehøyrande på Raudeberg i tidlegare Vågsøy kommune (no Kinn kommune). Laget var ein rein fotballklubb. I 1970-åra var Tornado eit av dei aller beste fotballaga i Sogn og Fjordane.
Den 1. januar 2003 vart Tornado FK slått saman med fotballgruppa i Måløy Idrettslag til Tornado Måløy Fotballklubb.
Rayong-fylket
Rayong er eit fylke i Thailand. Fylkeshovudstaden er Rayong. Innbyggartalet i fylket er 612,095 per 2009.
Tolvskillingsoperaen
Tolvskillingsoperaen (tysk Die Dreigroschenoper) er eit skodespel av Berthold Brecht med musikk av Kurt Weill. Die Dreigroschenoper hadde urpremiere i Berlin i 1928, ei norsk omsetjing vart oppsett i Oslo 1930.
Brecht byggjer teksten på ei tolking av Elisabeth Hauptmanns omsetjing av Tiggeroperaen (The Begger's Opera) av John Gay (1728). Handlinga er hos Brecht lagt til London i 1890-åra, men språket og typeteikningane har trekk frå livet i Berling i åra etter første verdskrigen. Tolvskillingsoperaen er ei satirisk samfunnsskildring, med ein politisk radikal bodskap. Skodespelet vart alt frå urpremiera stor suksess.
Halldis Moren Vesaas har omsett dei tyske tekstane til nynorsk. Stykket er fleire gonger sett opp på Det norske Teatret.
Knut Fægri
Knut Fægri var professor i botanikk ved Universitetet i Bergen.
Utdanning og arbeid
I 1999 vart Knut Fægri utpeikt som ein av dei mest betydelege botanikarane på 1900-talet (The Millenium Botany Award). Det skyldtest først og fremst to av fagbøkene han hadde skrive. Den eine handla om pollenanalysen som metode, den andre om pollineringsøkologi. Begge desse bøkene er blitt ståande som internasjonale klassikarar i botanisk faglitteratur og begge kom i fleire reviderte utgåver på mange språk. Utover desse to fagbøkene hadde Fægri ein enorm produksjon av fagbøker og populærvitskaplege arbeid. Blant dei fleire bøker om krydder, ei bok om Henrik Wergeland sine blomstrar og eit stort bokverk med tittelen Norges Planter. Fægris bibliografi utarbeidd ved Fægris død inneheld 570 punkt.
Fægri var son til major Ole A. Fægri (1875–1962) og Gudrun Stoltz (1881–1940) og gift 1941 med museumsbestyrer Nancy Meyer (1912–2007). Han var far til professor Knut Fægri jr. og nevø av botanikaren Jørgen Brunchorst.
Bibliografi
(utval)
Horteflaket
Horteflaket er ein firn ved enden av Mušketovbreen, mellom Petermannkjedene og Weyprechtfjella i Dronning Maud Land i Antarktis. Han vart først kartlagt frå flyfoto av Den tredje tyske antarktisekspedisjonen i 1938–39, og kartlagt på ny frå flyfoto og landmålingar av Maudheimekspedisjonen i 1956–60.
Jan Gossaert
Jan Gossaert, ofte kalla Mabuse etter fødestaden Maubeuge, var ein flamsk kunstmålar.
Liv og gjerning
År 1508 gjekk han i teneste hos Filip av Burgund og fylgde oppdragsgjevaren til Italia. Etter opphaldet der, reiste Filip i 1509 tilbake til Nederlanda og slo seg ned på borgslottet sitt i Zeeland. Tida 1509-17 arbeidde Gossaert i Middelburg med ulike oppdrag for Filip. Saman med Jacopo de Barberi planla han utvidinga av slottet og interiøret i dette. Han tok då i bruk arkitektoniske stildrag og positurar vanleg i italiensk kunst. Desse elementa brukte han saman med tradisjonelle flamske figurar. Dei einaste signerte verka frå denne perioden er Neptun og Amfitrite frå 1516 og Madonna frå året etter.
I 1517 vart Filip av Burgund biskop i Utrecht. Gossaert flytta med og stod for utsmykkinga av kontora til Filip på slottet Duurstede. Han måla i 1523 biletet Narren til den dansk-norske kongen, Kristian II. Då Filip døydde i 1524, forma Gossaert gravminnet hans.
Etter 1524 gjekk Gossaert i teneste hos markgreven av Veeren, ein bror av Filip av Burgund. I sine seinare leveåra sette alkoholisme stort preg på han.
Han døydde i Middelburg i 1532.
Laihela
Laihela (finsk Laihia) er ein kommune i landskapet Österbotten i Finland. Kommunen har cirka 7 600 innbyggjarar og eit areal på 508,4 km² der 4,1 km² er vatn. Laihela er ein finskspråkleg kommune som grensar til kommunane Ilmajoki, Storkyro, Kurikka, Malax, Korsholm og Vasa.
Ilmajoki
Ilmajoki (eldre svensk Ilmola) er ein kommune i landskapet Södra Österbotten i Finland. Kommunen har cirka 11 700 innbyggjarar og eit areal på 580,79 km² der 2,89 km² er vatn. Ilmajoki er ein finskspråkleg kommune som grensar til kommunane Storkyro, Jalasjärvi, Kurikka, Laihela og Seinäjoki.
John Bernhard Rekstad (1943-)
John Bernhard Rekstad er ein norsk fysikar. Han vart dr.philos. i 1976, og har sidan 1970 vore professor i fysikk ved Universitetet i Oslo. Rekstad er kjent for arbeid innan eksperimentell kjernefysikk. Etter studieopphald ved Niels Bohr Instituttet i København, har han vore sterkt engasjert i forskingsprosjekt ved syklotronlaboratoriet i Oslo og har trekt det inn i eit internasjonalt forskingsmiljø. Han har òg arbeidt for samarbeid mellom grunnforsking og praktisk forsking. Han var ein av initiativtakarane til Forskningsparken som vart etablert i Oslo i 1989, og var med i styret i Innovasjonssenteret 1985–88. Han var òg ein av initiativtakarane til skipinga av Forskningsstiftelsen for Oslo-regionen, FOSFOR, og var styreformann 1987–89. Frå 1987 til 1993 var han medlem av styret for Norges Almenvitenskapelige Forskningsråd. Rekstad stod for bygginga av det første soloppvarma huset i Noreg i 1977, ei forsking som førte til danninga av selskapa Solnor AS (1990) og SolarNor AS (1995). Han var òg ein av grunnleggjarane av Senter for akseleratorbasert forskning og energifysikk (SAFE) i 2005 ved Universitet i Oslo.
Deogiri
Deogiri, eller Daulatabad, er ein busetnad i den indiske delstaten Maharashtra som er kjend for den gamle festningen sin. Folketalet var 8 303 ved folketeljinga i 2011. Byen var hovudstad i eit mektig hindurike, Yadava- eller Seuna-dynastiet, men fall seinare i muslimske hender. I 1325 utpeika sultan Muhammed Tuqlak Deogiri, då kalla Daulatabad, til hovudstaden sin, og gav ordre om ei masseforflytting av folk frå Delhi til Daulatabad. Han gjorde om på avgjerda i 1334, og hovudstaden blei flytta tilbake til Delhi.
Warangal
Warangal-distriktet dekker eit område på 12 846 km² og hadde ein folkesetnad på 3 246 004 ved folketeljinga i 2001. Andre distrikt som Warangal-destriktet grenser til er Karimnagar i nord, Khamman i aust og søraust, Nalgonda i sørvest og Medak i vest. Byen er eit handelssenter i delstaten med teppeveveri, silke- og bomullsindustri. Warangal er mest kjend for granittsteinbrot (først og fremst svarte og brune variantar) og ein marknad med ris og chilli, bomull og tobakk. Det finst òg eit tempel frå 1162 i byen, og ein historisk festning i søraust.
Anne Kristine Norman
Anne Kristine (Tine) Norman er ein norsk lokalpolitikar frå Senterpartiet. Ho blei vald til ordførar i Sigdal kommune i 2015, og einstemmig gjenvald i 2019. Bård Sverre Gilberg Fossen frå Høgre blei varaordførar i 2019.
Anne Kristine Norman arbeidde som konsulent for byggesaker i teknisk etat i Modum kommune før ho blei ordførar.
Tor Jacobsen
Tor Jacobsen er ein norsk forfattar og journalist, lenge tilsett i Rana Blad, der han starta som lærling (1948), og dessutan journalist i NRK der han bygde opp Helgelands-radioen.
Jacobsen starta i 1990 eige forlag, Arctic Books, der han har gjeve ut fleire bøker om «Hotell-Per» sentrert rundt oppvekststaden Toraneset og Båsmoen gruver i Mo i Rana. Han har vore med i styret i Norsk faglitterær forfatter- og oversetterforening, og byrja skrive for Rana Blad att i 2008.
NM i bryting 1971
Noregsmeisterskapen i bryting 1971 vart avvikla helga 20.-21. mars 1971 i Tromsø med Atletklubben 1959 som arrangør av stemnet.
Tell
Ein klassisk tell har form som ein låg kjegle med flat topp og skrånande sider. Ein tell kva vera opptil 30 meter høg.
NM i bryting 1971
Kongepokalen vart tildelt Tore Hem i +100-kiloklassa, trass i at han hadde ein einaste motstandar (som vart diskvalifisert for passiv bryting). To år tidlegare tok han sølv i europamesterskapet og hadde allereie vore olympisk deltakar.
What You Get Is What You See
«What You Get Is What You See» er ein song av Tina Turner frå albumet hennar Break Every Rule (1986). Songen vart skriven av Terry Britten og Graham Lyle og var ganske annleis dei tre tidlegare singlane dei hadde skrive for Turner, «What's Love Got to Do with It», «We Don't Need Another Hero» og «Two People», sidan han var ein raskare country-aktig rockelåt med Eric Clapton på gitar.
NM i bryting 1971
57 kg
<br style="clear:both;" />
What You Get Is What You See
12"-singelen inneheld tre versjonar av songen, ein Extended Dance Mix, Extended Rock Mix og eit konsertopptak frå London i november 1986. Eit anna konsertopptak av songen vart seinare nytta som opningssporet på konsertalbumet Tina Live in Europe i 1988. «What You Get Is What You See» vart populær i Australia, der han i 1989 vart nytta i ein reklamekampanje for New South Wales Rugby League. Dei brukte seinare Tina Turner-songen «The Best» i ein annan kampanje. Tina Turner har sagt i eit intervju at «What You Get is What You See» er favorittsongen hennar frå albumet.
NM i bryting 1971
62 kg
<br style="clear:both;" />
68 kg
<br style="clear:both;" />
74 kg
<br style="clear:both;" />
82 kg
<br style="clear:both;" />
Chanthaburi-fylket
Chanthaburi er eit fylke (changwat) i Thailand. Fylkeshovudstaden er Chanthaburi. Innbyggartalet er 527,350 per 2014.
Nabofylka er Rayong, Chonburi, Chachoengsao, Sa Kaeo, Trat og dei kambodsjanske fylka: Pailin og Battambang.
NM i bryting 1971
100 kg
<br style="clear:both;" />
Bark i Schleswig-Holstein
Bark er ein kommune i krinsen Segeberg i Schleswig-Holstein i Tyskland. Kommunen ligg i Leezens amt.
Bark ligg rundt 7 km vest for Bad Segeberg ved Bundesstraße B 206 mot Bad Bramstedt ved utkanten av Segeberger Forsts. I kommunen ligg busetnadane Bark, Schafhaus og Bockhorn.
Bark ligg i naturvernområdet (Naturschutzgebiet) Barker Heide.
Farmakosideritt
Farmakosideritt er eit mineral av jarn og arsen med formel KFe4(AsO4)3(OH)4·(6-7)H2O. Dei vert danna ved forvitring av arsenmineral.
I Noreg er det mellom anna funne som belegg på löllingitt frå Drag i Tysfjord.